Kirsten Gye Sejg
Kirsten Gye Sejg ( Kirsten Gye Bruun Sejg, født 21. marts 1901 i København, død 27. maj 1954 i København. Urne nedsat på Vestre Kirkegård, København.) var en dansk maler. Forældrene var prokurist Valdemar Immanuel Smidt og Julie Elfride Magdalene Bruun. Kirsten Gye Sejg indgik ægteskab med maleren Johan David Sejg 25. november 1923. Datteren, maleren Jonna Sejg, blev født 14. oktober 1924.

Kunstnerisk virke 
Kirsten Gye Sejg var i sit arbejde med oliemaleri optaget af såvel landskaber og interiører som portrætter og figurbilleder. Ofte var hendes motiver kvinder, børn og deres hverdagsliv. Hendes tidlige værker blev holdt i en dæmpet farveskala, hvorimod de senere arbejder gav hende anledning til at bruge en dristigere farveholdning. I 1932 deltog hun sammen med Johan Sejg på den første udstilling i kunstnersammenslutningen Corner. Her deltog i øvrigt flere kvindelige kunstnere: maleren Ebba Carstensen, keramikeren Grete Jensen, tekstilkunstnerne Karen Melskens og Dagmar Starcke.

Uddannelse 
 1917-1918 Teknisk Skole hos Hakon Thorsen
 1918-1919 Charlotte Frimodt og Albertine Wesenbergs Malerskole
 1919-1920 Astrid Holms Croquisskole

Rejser og udlandsophold 
 1926 Tyskland, Belgien og Frankrig
 1939 Norge

Stipendier og udmærkelser 
 1934, 1936 Hielmstierne-Rosencroneske Stiftelse
 1943 Louise Ravn-Hansens Legat
 1945 Holga Reinhardts Legat
 1947, 1953 August Schiøtts Legat
 1952 Dreslers Legat

Udstillinger 
 1928-1934 Kunstnernes Efterårsudstilling
 1931-1950, 1952-1954, 1956 Charlottenborg Forårsudstilling
 1932 Corner
 1936, 1944 Charlottenborgs Efterårsudstilling
 1993, 1994 Toftummalerne, Struer Museum

Separatudstillinger 
 1947 Jørgen Haslund
 1951 Bachs Kunsthandel, København

Værker i offentlig eje 
 U.å., Balletbarn (maleri, Struer Museum)
 U.å. Croquistegninger (tegning, Struer Museum)
 Efter 1916 Humlum Fiskerleje (Akvarel, Struer Museum)
 1942-1954 Johans Palet (maleri, Struer Museum)
 U.å. Kvinde med Løg (maleri, Struer Museum)
 Før 1944 Pigen med det grønne Tørklæde (maleri, Struer Museum)
 U.å. Pigerne ved Vejbjerggaard (maleri, Struer Museum)

Organisatorisk virke 
Kirsten Gye Sejg overtog stillingen som leder af Kunstnernes Statsunderstøttede Croquisskole i oktober 1946 efter at maleren Gudrun Grove fratrådte. Kirsten Gye Sejg stiftede en privat tegne- og maleskole, som var rettet mod elever, der gerne ville søge ind på Kunstakademiet. Efter hendes ansættelse på Croquisskolen blev den besøgt af flere studerende ved Kunstakademiet. Skolen var ikke som sådan et undervisningstilbud, men Kirsten Gye Sejg vejledte de besøgende, der ønskede det.

Stillinger og hverv 
 1918-1921 Overglasurmaler hos Bing & Grøndahl
 1935-1937 Medlem af bestyrelsen for Kvindelige Kunstneres Samfund
 1942-1954 Leder af egen tegne- og maleskole
 1946-1954 Leder af Kunstnernes Statsunderstøttede Croquisskole

Kilder 
 Jan Garff: Corner-Bogen, redaktion Jan Garff og Ole Lambaa. Udgivet 1973 Krohns Bogtrykkeri A/S. 
 Sofie Olesdatter Bastiansen: I studier af bevægelse og form - Kunstnernes Statsunderstøttede Croquisskole 1938-1968. Webartikel, udgivet af Kvindelige Kunstneres Samfund, KKS på httpps://www.kks-kunst.dk
 Sofie Olesdatter Bastiansen: Biografiske data over kunstnere nævnt i speciale i Kunsthistorie ved Institut for Kunst- og Kulturvidenskab, Københavns Universitet 2015: I forhandling med arkivet - fortællinger om kunstnerforeningen Kvindelige Kunstneres Samfund fra perioden 1916-1961

Referencer

Eksterne henvisninger 
 

Malere fra Danmark
Kvindelige kunstnere fra Danmark